ועדת הכלכלה, כנסת 20, פרוטוקול מספר 234, 2016-05-30 09:30

איתן כבל: בוקר טוב, גברתי מנהלת הוועדה, גברתי הרשמת, דובר, חבריי וחברותיי חברי הכנסת.

איתן כבל: היום יש לנו אורח מכובד, היועץ לביטחון לאומי של הממשלה, שר הבריאות, שאני באמת מקווה שאחרים מבינים בביטחון יותר ממנו.

איתן כבל: היה אמור גם השר גבאי להיות חלק מהדיון הזה.

איתן כבל: זה בהמשך לדיון קודם שקיימנו בעניין.

איתן כבל: הנושא הוא הצעה לסדר היום: "אישור כריית פוספטים בשדה בריר והפגיעה הצפויה בתושבי ערד והסביבה", של חברי הכנסת עודד פורר, מנחם אליעזר מוזס, דב חנין, תמר זנדברג, טלי פלוסקוב, יחיאל חיליק בר.

איתן כבל: אני רוצה להזכיר שסיכמנו בסוף הדיון הקודם ששני השרים יגיעו לכאן, יביעו את עמדתם, ובסופו של עניין הוועדה תנסה להוציא מתחת תחת ידה איזה שהוא סיכום לגבי ההמשך.

איתן כבל: אני אאפשר לאדוני השר לומר את ההתייחסות שלו.

יעקב ליצמן: תודה רבה.

יעקב ליצמן: בוקר טוב לכולם.

יעקב ליצמן: אני שר הבריאות.

יעקב ליצמן: כשר בריאות אני צריך לדאוג לבריאות.

יעקב ליצמן: אני לא מסתכל על ביזנס, אני לא מסתכל על תעסוקה, אני לא מסתכל על כלום, נטו על בריאות, אם כן בריא, לא בריא.

יעקב ליצמן: אני אומר לכם ששדה בריר לא בריא.

יעקב ליצמן: הוא לא טוב לערד, הוא לא טוב לכסייפה, הוא מסוכן, הוא יגרום לתמותה.

יעקב ליצמן: אני לא יודע אחוזים, אם 1, 10, 5, אבל זה מסוכן.

יעקב ליצמן: אני אגיד משהו על ערד.

יעקב ליצמן: יושב כאן ראש עיריית ערד.

יעקב ליצמן: אם אני זוכר טוב, יש בערד חוק עזר שאסור לנטוע כל מיני סוגי צמחייה כי זה מסוכן לחולי אסטמה.

יעקב ליצמן: בגלל אסטמה אסור לנטוע את הסוג המסוים, אבל שדה בריר, מה שמסוכן לחיים, זה מותר, הרי זה אבסורד.

יעקב ליצמן: משרד הבריאות בדק את העניין.

יעקב ליצמן: גם השרה הקודמת בדקה את זה, הביאה מומחים מחו"ל.

יעקב ליצמן: באופן חד משמעי אנחנו עומדים מאחורי זה שזה מסוכן.

יעקב ליצמן: אם הטענה שכיל צריכה מקום, שצריך תעסוקה, אז יש אלטרנטיבות.

יעקב ליצמן: משום מה מתעקשים דווקא כאן, אולי בגלל שזה יותר גדול.

יעקב ליצמן: אני מציע שבינתיים יחפשו מקום אחר.

יעקב ליצמן: בגלל זה לא צריך להרוג אנשים.

יעקב ליצמן: אני מביע פה את העמדה החד משמעית מטעם משרד הבריאות.

יעקב ליצמן: יושב כאן פרופסור גרוטו, הוא המומחה.

יעקב ליצמן: הוא גם יביע את דעתו.

יעקב ליצמן: זו עמדת משרד הבריאות שאני מבקש שתקבלו אותה.

איתן כבל: ביקשנו שהשרים יגיעו.

איתן כבל: כמובן, כפי שכולם יודעים, השר אבי גבאי התפטר מתפקידו בממשלה.

איתן כבל: הוא ביקש ממני שיתאפשר לנציגת המשרד, הגברת שולי נזר.

דב חנין: עם כל הכבוד לגברת נזר, ויש לי כבוד, אנחנו לא מעוניינים לשמוע עמדות של פקידים.

דב חנין: יש פה אחריות פוליטית.

דב חנין: יש לנו שר חדש להגנת הסביבה, הוא השר כחלון, כך אני מבין.

דב חנין: אני מעוניין שהוא יישמע.

דב חנין: אני לא חושב שפקידים הם הכתובת שלנו לדיון הזה.

דב חנין: אני חושב שיש פה אחריות ציבורית ופוליטית.

יעקב ליצמן: מה שהיא אומרת הוא בניגוד לדעתי.

איתן כבל: עם כל הכבוד לך, דב, זאת אמירה שאני לא מקבל אותה.

איתן כבל: זה דבר שצריך לצאת אל האור, לראות אם נכון או לא נכון.

איתן כבל: אני לא עוסק בשאלה אם עמדתו של פקיד פחותה.

<קריאה: זו עמדה של המשרד.

אוסאמה סעדי: הרב ליצמן, תיכנס לעובי הקורה, תפתור גם את הבעיה הזאת.

איתן כבל: אני אתן את רשות הדיבור לגברת שולי נזר.

איתן כבל: תאמרי את עמדתך בצורה ברורה וחד משמעית.

איתן כבל: זו עמדת המשרד.

איתן כבל: לכשיהיה שר, אני אבקש את עמדתו.

<שולי נזר: תודה רבה, חבר הכנסת כבל.

<שולי נזר: אני אכן אתמקד אך ורק בנתונים המקצועיים.

<שולי נזר: שדה בריר נבחן במשך שנים על ידי טובי המומחים במשרד להגנת הסביבה ועל ידי מומחים בינלאומיים שהמשרד שכר על מנת לבחון את הפרויקט.

<שולי נזר: מדובר באופן חד משמעי בפרויקט שתוספת הזיהום שלו קטנה מאוד.

יעקב ליצמן: קטנה, אבל יש.

יעקב ליצמן: מה זה "קטנה"?

<קריאה: היא עומדת גם בתקן, אדוני השר.

<שולי נזר: היא קטנה מאוד באופן אבסולוטי.

דב חנין: מומלץ כמו מפרץ חיפה בדיוק.

<שולי נזר: זה פרויקט שבאופן אבסולוטי תוספת הזיהום שלו קטנה מאוד, גם באופן יחסי, בהשוואה לפרויקטים אחרים שמדינת ישראל מאשרת בכל עת, אם במאפיות ועד בכבישים.

<שולי נזר: תוספת הפליטה של החלקיקים בפרויקט שדה בריר היא מאוד קטנה.

<שולי נזר: זאת עובדה ראשונה שחשוב שתהיו ערים לה.

<שולי נזר: עובדה שנייה, הפרויקט עומד בתקנים המחמירים של חוק אוויר נקי.

דב חנין: לא נכון, הוא לא עומד בערכי היעד.

<שולי נזר: הפרויקט עומד בתקנים המחמירים של חוק אוויר נקי.

<שולי נזר: אני אתייחס להערה שציינת.

<שולי נזר: אי אפשר לעמוד בשום מקום בתקני היעד לחלקיקים.

<שולי נזר: גם אם ניכנס למערות ולא ניסע בכלי רכב, אי אפשר יהיה לעמוד בתקני היעד במדינת ישראל, מהסיבה שאנחנו נמצאים במיקום גיאוגרפי מסוים ויש לנו אבק טבעי.

דב חנין: אז לא עומדים.

תמר זנדברג: את אמרת שמדינת ישראל לא תעמוד בערכי היעד של חוק אוויר נקי?

תמר זנדברג: זאת האמירה באופן כללי, לא קשור לשדה בריר?

<שולי נזר: תקני היעד לחלקיקים, שזה מקור אבק של פי 2.5, נמצא באופן טבעי במדינת ישראל.

<שולי נזר: גם במקומות שאין שם פעילות אנתרופוגנית של אנשים, רמות הרקע במדינת ישראל גבוהות מתקני היעד.

<שולי נזר: בשביל להבין מה המשמעות של זה צריך להבין את ההבדלים בתקנים השונים בתוך חוק אוויר נקי.

עיסאווי פריג': איזו מדינה דומה לנו?

<שולי נזר: אנחנו מתייחסים, כך החוק מנחה אותנו, לתקני הסביבה.

<שולי נזר: תקני הסביבה בישראל הם מהמחמירים ביותר בעולם המערבי.

<שולי נזר: בהשוואה לתקני הסביבה, הפרויקט הזה - אני מדברת פה על עובדות, לא על דעות - עומד.

<שולי נזר: אלו שתי עובדות שחשוב שיהיו לנגד עיניכם.

<שולי נזר: הדבר השלישי שחשוב שהוועדה תהיה ערה לו זה שהמשרד קבע מקדמי ביטחון מאוד גדולים בפרויקט הזה.

<שולי נזר: למה אני מתכוונת?

<שולי נזר: הפרויקט יתחיל בפיילוט ניסיוני.

<שולי נזר: כאשר כיווני הרוח יהיו לכיוון, הכרייה תפסק.

<שולי נזר: יש עוד שרשרת של תנאים שמבטיחים שגם התוספת הזאת לא תהיה ולא תשפיע.

<שולי נזר: כשלוקחים את כל החבילה הזאת ומבינים את המצב הסביבתי שם ובמדינת ישראל, מבינים את העמדה המקצועית, וזו עמדה מקצועית כבר במשך מספר שנים שנבחנה על ידי מומחים רבים בתוך המשרד והיא זהה, אין סיבה להתנגד לפרויקט שדה בריר.

<שולי נזר: יחד עם זאת, השר גבאי והשר ליצמן שוחחו בעניין, הועלו חששות.

<שולי נזר: סוכם שהמדינה תבוא ותעשה תסקיר.

<שולי נזר: הנחיות לתסקיר ובדיקת התסקיר ייעשו במשותף על ידי משרד הבריאות והמשרד להגנת הסביבה.

<שולי נזר: בתסקיר הזה ייבדקו דברים נוספים, כולל הערות שהועלו במהלך השנים על ידי גורמים שונים - עיריית ערד, ארגונים סביבתיים ואחרים, כאשר לאחר מכן נוכל להציג מסקנות נוספות.

עיסאווי פריג': האם יש מדינה במערב שיש לה תנאי אקלים כמו שלנו?

<שולי נזר: אני יכולה להגיד לך שבאיחוד האירופי אין תקן מחמיר כמו שלנו.

<שולי נזר: אתה יכול לקחת את ספרד, את דרום איטליה.

<שולי נזר: אין תקן של חלקיקים כמו במדינת ישראל.

<איתמר גרוטו: אני רוצה להשלים את דברי השר ליצמן בהקשר לתוספת של התחלואה והתמותה שקשורה בכרייה.

<איתמר גרוטו: אנחנו מבססים את העמדה שלנו, את הניתוח על התסקיר שבוצע על ידי חברת רותם אמפרט, בהנחיה ובאישור של המשרד להגנת הסביבה.

<איתמר גרוטו: אנחנו קיבלנו את הנתונים ואותם תרגמנו באמצעות כלים אפידמיולוגיים למצב של עודף תחלואה ותמותה.

<איתמר גרוטו: מצאנו שהסיכון הוא בסדר גודל של תוספת 7 מקרים ל-10 אלפים, או 70 ל-100 אלף, שזה מספר שהוא מבחינתנו מעל הסביר, מעל המקובל.

<איתמר גרוטו: גם בעולם מדובר ב-1 ל-100 אלף, או ב-1 למיליון.

<איתמר גרוטו: אלה מספרים קטנים, אבל בהחלט משמעותיים מבחינת הבריאות, לכן עמדתנו היא נגד הכרייה.

<איתמר גרוטו: כמו שהשר ליצמן אמר, אנחנו חייבים לייצג את הצד הבריאותי.

<איתמר גרוטו: מבחינתנו, גם אם זה לא מגיע עדיין לערכי הסביבה או שזה מתחת לערכי הסביבה, אנחנו חושבים שבכל תוספת מעל לערכי היעד, במידה והיא חמורה ומעל המספרים שציינתי, יש מקום לא להתקדם, או לפחות להתקדם ולבדוק אם נבדקו כל החלופות, לבדוק מה אפשר לעשות.

<איתמר גרוטו: במקרה הזה, כמו שהשר ליצמן ציין, יש חלופות אחרות.

<משה חדד: אני לא יודע כמה מכם מכירים את האזור ואת המפעל הזה.

<משה חדד: אני עובד במפעל 35 שנה.

<משה חדד: החברה הזאת קיימת מעל 60 שנה.

<משה חדד: אם זה כזה מסוכן לתושבים שגרים 8 קילומטר מהמכרה, איך אתם מתירים לעובדים, לאלפי עובדים לעבוד לאורך שנים בתוך המכרות עצמם?

<משה חדד: איפה הדאגה לבריאות שלנו?

<משה חדד: שר הבריאות, למה לזה אתה לא דואג?

<משה חדד: זה לא הגיוני.

<משה חדד: אין לנו שום תחלואה.

<משה חדד: יש לנו עובדים שהגיעו לגיל 80.

יעקב ליצמן: אני לא מכריח אותך ללכת לעבוד שם.

<משה חדד: לא קשור.

יעקב ליצמן: אתה יכול לעבוד איפה שאתה רוצה, אבל אתה לא יכול להכריח את תושבי ערד, את תושבי כסייפה לנשום את האוויר הזה.

יעקב ליצמן: אני לא רוצה.

<משה חדד: אנחנו עובדים במפעל הזה במשך שנים, אין שום סכנה בריאותית.

טלב אבו עראר: אתה רופא?

איתן כבל: הוא לא רופא, הוא מייצג את ציבור העובדים שלו.

<קריאה: חבר הכנסת טלב אבו עראר, שאלת את השר ליצמן אם הוא רופא?

<קריאה: הוא לא רופא.

טלב אבו עראר: הוא משרד הבריאות.

<משה חדד: יש לנו אלפי עובדים שעובדים בתוך המפעל, בלב המכרות לאורך שנים.

<משה חדד: אין שום בעיה בריאותית במכרות האלה, אין שום בעיה בריאותית במפעלים האלה.

<משה חדד: אתמול התפרסמה חוות דעת של משרד הכלכלה.

<משה חדד: הם קיבלו את הנתונים על התחלואה בקרב עובדי כיל ועובדי רותם אמפרט.

דב חנין: הם טוענים שהם לא קיבלו.

<משה חדד: אז מאיפה הפרסום הזה?

דב חנין: אני לא יודע.

דב חנין: אני קורא את מה שהם קיבלו.

<משה חדד: אני אומר לך שהם קיבלו נתונים שכיל פרסמה.

<משה חדד: אין שום גידול בתחלואה יחסית לאוכלוסייה.

אורן אסף חזן: היו עובדים שבמהלך השנים הייתה להם איזו שהיא בעיה שהחמירה, או שכולם בריאים?

איתן כבל: האם הם יודעים על מקרים של אנשים שהוחמר מצבם?

אורן אסף חזן: בקרב האזרחים יש אנשים שסובלים מבעיות רבות.

אורן אסף חזן: אנחנו אחראים גם עליהם, לא רק על מי שבריא כמו שור.

<משה חדד: כל עובד חדש שנקלט אלינו לחברה עובר סדרה של בדיקות רפואיות מקיפות.

<משה חדד: במידה ויש ליקוי בריאותי, הוא לא מתקבל לחברה.

<משה חדד: ברגע שהוא התחיל לעבוד וחלה, בודקים ממה נובעת המחלה.

<משה חדד: אין מקרים, ולו מקרה אחד שאני מכיר, שבאו ואמרו שבעקבות העבודה האדם חלה.

דב חנין: לכיל יש עורכי דין טובים.

<משה חדד: המפעל הזה מעסיק אלפי עובדים.

<משה חדד: כל התעסוקה בדרום מבוססת על כיל.

<משה חדד: כל התעסוקה בדרום קיימת על המפעל הזה יחד עם ים המלח והמפעלים האחרים.

<משה חדד: בלי המפעל הזה סוגרים לנו את הברז, אלפי משפחות נזרקות הביתה ללא פרנסה.

תמר זנדברג: אבל המפעל הזה לא ייסגר.

<משה חדד: המפעל הזה כן ייסגר.

<משה חדד: אתם הייתם חשופים למאבק שהיה בכיל בשנתיים האחרונות.

<משה חדד: המאבק שלנו היה בדיוק בגלל הדברים האלה.

<משה חדד: אתם לא מודעים.

<משה חדד: ההנהלה הפסיקה להשקיע לגמרי במפעל.

<משה חדד: כל התעשייה שלנו בורחת החוצה.

<משה חדד: רכשו מפעלים בסין, רכשו מפעלים בכל העולם.

<משה חדד: יסגרו אותנו בלי למצמץ, הכל בגלל כמה אנשים שחוששים מסכנה שלא קיימת בכלל.

יעל גרמן: של כמה עובדים אתה יושב ראש ועד?

<משה חדד: 1200 עובדים.

יעל גרמן: מדוע קיבלתי אינפורמציה של 560?

<משה חדד: אולי קיבלת על הברום, לא קיבלת על רותם.

יעקב פרי: זה נושא טעון.

יעקב פרי: אין ספק שישנה חשיבות עליונה, אין בכלל ויכוח.

יעקב פרי: אני לא חושב שיש מישהו סביב השולחן, כולל עובדי רותם, כיל ואלה שמיועדים לעבוד בשדה בריר, שלא חושב שהדאגה לבריאות תושבי האזור ולעובדים שבשדה היא בחשיבות העליונה.

יעקב פרי: אני רואה, אדוני שר הבריאות, שאתה פנית ב-21 לפברואר למר בנימין נתניהו ולמר עמית לנג, מנכ"ל משרד הכלכלה, וביקשת שעמית לנג יפעיל את סמכותו ויקבל נתוני תחלואה רלוונטיים - מחלות נשימה, מחלות לב וסרטן בקרב העובדים, שכן הנושא הזה נתון בסמכות משרד הכלכלה.

יעקב פרי: התשובה שקיבלת אומרת כך: "כפי שניתן לראות בחוות הדעת של הרופאה התעסוקתית הראשית, ד"ר לובה פושנוי ,לא נמצאה כל אינדיקציה לעודף תחלואה תעסוקתית הכוללת את מחלות מערכת הנשימה או מחלות הסרטן התעסוקתיות במפעלי החברה".

יעקב פרי: אני לגמרי שקט בכנות כוונותיו של משרד הבריאות, אין לי שום ספק, אבל יש פה סתירה.

יעקב ליצמן: הבדיקה שלנו סותרת את הבדיקה של משרד הכלכלה.

יעקב ליצמן: עם כל הכבוד שהוא אומר ככה, אני בבריאות אומר אחרת.

יעקב ליצמן: אני אומר שזה קשה פי כמה וכמה.

יעקב פרי: אני מאוד רוצה ונוטה לכבד את זה, אבל יש כאן גם הצעה לתסקיר השפעה על הסביבה.

יעקב פרי: צריך בהחלט לזרז את זה.

יעקב פרי: כיל היא המעסיק העיקרי בנגב, אי אפשר להתעלם מזה.

יעקב פרי: אם יש בעיה בריאותית, שום דבר לא חשוב, אבל אם יש ויכוח שאפשר לפתור לכאן או לכאן, לפי דעתי צריך לעשות את זה מהר.

יעקב פרי: יש גם איזו שהיא הצעה שאני לא יודע עד כמה היא מעשית בנושא של ניטור, להתחיל באיזה תהליך של ניטור באזור כבר היום, כדי לבחון את המשך השפעת הכרייה ולספק נתונים להשוואה.

יעקב פרי: אם אפשר לקדם את זה, אני חושב שיש בזה מן החיוב, כדאי לשקול את זה בחיוב.

<ניסן בן חמו: בוקר טוב לכולם.

<ניסן בן חמו: נושא מאוד אמוציונאלי.

<ניסן בן חמו: אני בא לתת כמה נקודות.

<ניסן בן חמו: כבוד יושב-ראש ועדת הכלכלה, אני שיגרתי לך מכתב מאוד מאוד חשוב.

<ניסן בן חמו: אני חושב שאנשים מתעלמים מהעובדות.

<ניסן בן חמו: עובדתית יש אמירה של שר הבריאות ושל משרד הבריאות שהדבר יסכן את תושבי ערד.

<ניסן בן חמו: אני יושב פה כראש עיריית ערד, כאשר מרבית היושבים פה לא גרים בערד.

<ניסן בן חמו: לכל אחד יש דעה כמה זה כן בריא, כמה זה לא בריא, אבל רוב היושבים פה לא גרים בערד.

<ניסן בן חמו: יש דעה, זה בסדר, אפשר.

<ניסן בן חמו: משרד הבריאות קבע בצורה ברורה שהדבר יסכן את בריאות תושבי ערד, כאשר מתפקידי לשמור על בריאות תושביי.

<ניסן בן חמו: מהאמירה הזאת אני רוצה לרדת לכמה כשלים.

<ניסן בן חמו: מהוועדה הזאת צריכה לצאת אמירה ברורה.

<ניסן בן חמו: הייתה אמירה של השר הקודם אבי גבאי ושל שר הבריאות יעקב ליצמן על יציאה לתסקיר משותף.

<ניסן בן חמו: מה קורה בינתיים?

<ניסן בן חמו: כל התהליך התכנוני ממשיך להתקדם באין מפריע.

<ניסן בן חמו: אני יושב ראש הוועדה המקומית לתכנון ובנייה.

<ניסן בן חמו: המועצה הארצית העבירה את התכנית להתייחסות הוועדה המחוזית.

<ניסן בן חמו: היא מתעלמת לגמרי מהעובדה שיצאה הנחיה לתסקיר חדש.

<ניסן בן חמו: ההחלטה של המועצה הארצית הייתה מבוססת על תסקיר שמבחינתנו כרגע לא קיים כי יש החלטה של שני שרים ליציאה של תסקיר בין משרדי, קרי התסקיר הקודם מבוטל.

<ניסן בן חמו: על בסיס מה?

<ניסן בן חמו: אני רוצה להבין על בסיס מה ההליך התכנוני ממשיך להתקדם, מגיע להערות הוועדה המחוזית, מגיע אלי.

<ניסן בן חמו: לא רק שהוא מגיע אלי, על הדרך כל הדיון על החלופות הושמט, קרי הוועדה המחוזית מקבלת החלטה: חברים, יש שדה בריר, תנו את ההערות שלכם, זה או זה או כלום.

<ניסן בן חמו: כולם פה פוליטיקאים, כולם אנשי מקצוע, הכל טוב ויפה, אבל יש חוקים במדינת ישראל.

<ניסן בן חמו: אם שני שרים קובעים שיוצאים לתסקיר חדש, זה אומר שכל ההליך התכנוני צריך להיפסק.

<ניסן בן חמו: אני לא נכנס לשאלה מה תהיה התוצאה.

<ניסן בן חמו: לא מעניין אותי שהוא אומר כן בריא, לא בריא, מעניין אותי שיש פה החלטה, יש חוק במדינת ישראל שרומסים אותו ברגל גסה.

<ניסן בן חמו: זה יורד כלפי מטה.

<ניסן בן חמו: אני מבקש שההחלטה תהיה פה שכל ההליך התכנוני, שכל הקידום של הדבר הזה ייעצר.

עיסאווי פריג': איתן, מתי יצאה ההחלטה לגבי התסקיר?

איתן כבל: לפני כמה חודשים.

עודד פורר: תודה, אדוני היושב-ראש, ותודה לשר ליצמן על הנוכחות שלו פה.

עודד פורר: אני חושב שגם המעורבות שלו, כולל הדיון שקיימנו במליאה על הנושא הזה, היא חשובה מאוד.

עודד פורר: מונח פה המאבק המתמיד, כשמצד אחד יש הרבה מאוד כסף שאפשר להפיק מהשדה הזה, ומהצד השני מונחת בריאות הציבור.

עודד פורר: פה האחריות שלנו כנבחרי ציבור לשים במקרים האלה את בריאות הציבור לפני הנושאים הכלכליים.

עודד פורר: אני קצת לא מצליח להבין מבחינת הממשלה מה קורה פה ברמת הסמכויות.

עודד פורר: האחריות על בריאות הציבור היא של שר הבריאות.

עודד פורר: כשהייתי מנכ"ל משרד הקליטה לא יכולתי להתעסק בעניינים של משרד אחר, יכולתי להתעסק בענייני משרד הקליטה.

עודד פורר: אני לא מצליח להבין מה ממן העניין שמשרד הכלכלה הוא זה שבודק האם הנושא בריא לציבור או לא בריא לציבור, הרי ברור לחלוטין שהשיקולים שמנחים את משרד הכלכלה הם שיקולים אחרים.

עודד פורר: אם באים ואומרים, ואני חייב לחלוק עליך פה, יעקב, שהמפעלים חשובים, התעסוקה חשובה בערד, בנגב ובכל מקום אחר, לא משנה אם בדרך ימותו כמה אנשים בגלל העניין הבריאותי, זה לא הפתרון.

יעקב פרי: זה לא מה שאמרתי.

עודד פורר: זה מה שמהלכים עלינו אימים במשרד הכלכלה.

עודד פורר: אני חושב שמשרד הכלכלה יכול לעסוק במפעלי הגלידות, במפעלי המגבות שנסגרו בערד, בנושאים אחרים.

<משה חדד: לסגור את המפעלים, זו הגישה.

עודד פורר: אני אומר שמשרד הכלכלה יכול לדאוג למפעלים בדרכים אחרות, לא בדרך שבה אומרים "אנחנו נעשה הכל", בלי לבחון את בריאות הציבור.

עודד פורר: יש פה משרד בריאות, יש פה סמכויות, יש פה את איגוד בריאות הציבור.

<משה חדד: בגלל זה עושים פיילוט.

עודד פורר: משרד הכלכלה ראוי שיעסוק בכלכלה, לא בבריאות, ומשרד הבריאות שיעסוק בבריאות.

עודד פורר: אם יש בעיה בריאותית ויש צורך לעשות תסקיר בריאותי, אז א', הוא חייב להיות בלתי תלוי, ואם לא בלתי תלוי או דרך משרד ממשלתי, חזקה על משרד הבריאות שזה בסמכותו לקבוע אם אפשר לעשות שם או אי אפשר לעשות שם.

עודד פורר: עכשיו בוא נלך לעניין של ערד, מה הסמל של ערד, כיצד היא שווקה במשך השנים.

עודד פורר: היא שווקה כמקום עם האוויר הנקי, כמקום שאליו אתם באים כדי להתרפא מאסתמה.

עודד פורר: אי אפשר לייצר עכשיו סיטואציה שבה ערד הופכת להיות מקום הרבה פחות - -

<משה חדד: ערד מתה.

עודד פורר: אם היא מתה עם 1200 העובדים שלכם, כנראה שהמפעל שלכם לא מספיק חזק להחזיק את ערד.

עודד פורר: אולי כדאי שיהיו בריאים שם.

עודד פורר: התסקיר שבו מנפנפים לנו הוא תסקיר ישן שלא נעשה בהתאם לחוק, שלא נעשה בהתאם לערכי היעד, כמו שאמר קודם גם חברי.

עודד פורר: צריך לחזור לבדיקה הרפואית.

עודד פורר: זה לא שבא איזה גוף שהוא גוף שמרוויח מזה, שיש לו אינטרס פה.

עודד פורר: איגוד רופאי בריאות הציבור וההסתדרות הרפואית בישראל קראו לאמץ את עמדת משרד הבריאות שהמליץ לא לאשר את כריית הפוספטים בשדה בריר בגלל הפגיעה הבריאותית.

עודד פורר: אני מבקש שבהחלטה של הוועדה נאמץ את הבקשה של ראש העיר שלא יקודמו הליכי התכנון עד שיהיה תסקיר.

איתן כבל: בקשה לגיטימית.

<בני ביטון: אדוני יושב-ראש הוועדה, חברי הכנסת, אני אומר שכביש הרבה יותר מסוכן.

<בני ביטון: אני חבר הוועדה הארצית לתכנון ובנייה וחבר הוועדה המחוזית.

<בני ביטון: קיבלנו את כל ההסמכה.

<בני ביטון: חוץ מאשר משרד הבריאות שאומר שזה מסוכן, המשרד להגנת הסביבה, משרד הכלכלה, כל המשרדים - - אנשים לא מבינים.

<בני ביטון: זה עומד בתקן האירופי, אמרה את זה סמנכ"לית המשרד.

<בני ביטון: זה כמו רכב שתגיד לו שמותר לו לנסוע 90, אבל אתה רוצה שהוא ייסע 80.

<בני ביטון: זה עומד בתקן.

<בני ביטון: מה אתם רוצים, להיות יותר יפיופים מהתקן האירופאי?

<בני ביטון: היום המצב התעסוקתי בנגב הוא בכי רע.

<בני ביטון: בריאות הציבור, גברתי השרה לשעבר, היא חשובה מאוד, אבל המצב התעסוקתי בנגב, ובמיוחד בנגב המזרחי, ואני לא מדבר רק כראש עיריית דימונה אלא כיושב-ראש השלטון המקומי של מדינת ישראל, הוא בכי רע.

<בני ביטון: בנגב המזרחי האבטלה גואה, היא מעל 10%.

<בני ביטון: כימיקלים לישראל הוא נדבך תעסוקתי חשוב מאוד אצלנו בנגב.

<בני ביטון: יושבת פה הגברת בינת, היא יודעת את זה.

<בני ביטון: אנחנו הלכנו בהליכים מדורגים, ידידי וחברי ראש עיריית ערד.

<בני ביטון: אנחנו לא נגד אם צריך לתת עוד תסקיר השפעה, אבל אנחנו לא עוצרים את התהליכים.

<בני ביטון: רבותיי, הנגב היום בהתפתחות אדירה.

<בני ביטון: סוף סוף מדינת ישראל הבינה שהמדינה לא מסתיימת בין גדרה לחדרה.

<בני ביטון: כימיקלים לישראל הוא מרכיב תעסוקתי מאוד מכובד.

<בני ביטון: 40% מתושבי דימונה עובדים בכימיקלים לישראל.

<בני ביטון: העיר דימונה בהתפתחות אדירה.

<בני ביטון: אם חס וחלילה יקרה איזה שהוא משהו, אפשר לסגור את הנגב.

<בני ביטון: חבל ששר הבריאות לא שומע את זה, אבל לא עיר הבה"דים.

<בני ביטון: לא 8200, לא יחידות התקשוב, לא כלום.

<בני ביטון: נכון שהסמכות נמצאת בוועדות המחוזיות ובוועדות הארציות, אבל גם יש סמכות לחברי הכנסת.

<בני ביטון: אנחנו בעד שיהיה תסקיר, אנחנו בעד לשמור על הציבור, אבל אנחנו גם בעד לשמור על הפרנסה בנגב.

דב חנין: תודה לך, אדוני היושב-ראש.

דב חנין: הדיון הזה הוא דיון מאוד קשה ומתוח.

דב חנין: אני מאוד מבין את נציגי העובדים שהגיעו לכאן, הם בוודאי דואגים למקום הפרנסה שלהם.

דב חנין: אני מבין אתכם, אני אפילו מזדהה איתכם.

דב חנין: אני חושב שאתה מגינים על מקור פרנסה, וזה חשוב.

דב חנין: אני מאוד מאוד מצטער על כך שהנהלת כיל משתמשת בעובדים כבני ערובה, לוחצת עליהם בצורה נוראית להגיע לכאן לדיונים ולהיות בקו החזית כדי להגן על האינטרסים שלה.

דב חנין: הדיון הזה הוא דיון מאוד מאוד קשה, אבל עם כל הקושי, אדוני, אני מבקש להביע צער ומחאה על האמירה שנאמרה כאן בוועדה - אני חושב שהוועדה צריכה לדחות אותה - על כך שערד מתה.

דב חנין: ערד לא מתה.

דב חנין: אנחנו לא ניתן לערד וגם לא לתושבי ערד למות.

דב חנין: זה צריך להיות המסר מהוועדה הזאת.

דב חנין: אני רוצה להגיד כמה מילים על משרדי הממשלה.

דב חנין: משרד הבריאות עושה פה עבודה מאוד חשובה במסגרת התפקיד שלו.

דב חנין: זו עמדה של הדרג המקצועי של משרד הבריאות לאורך שנים.

דב חנין: מה לא עשו כאן?

דב חנין: כשדרשו ממשרד הבריאות להביא מומחה מחו"ל, הוא הביא מומחה מחו"ל.

דב חנין: גם המומחה מחו"ל אמר שזה מסוכן.

דב חנין: שרת הבריאות הקודמת ושר הבריאות הנוכחי בעקביות יוצאת דופן של משרד הבריאות אומרים: חברים, יש פה בעיה.

דב חנין: אני חושב שלא ייתכן שמדינה מתוקנת מתעלמת ומצפצפת על משרד בריאות, זה פשוט לא יכול לקרות.

דב חנין: זה לא קשור לערד, זה לא קשור לנגב, זה קשור לשאלה אם יש פה מדינה מסודרת.

דב חנין: אם לא רוצים משרד בריאות, בואו נבטל אותו, לא יהיה משרד בריאות, לא יהיה שר בריאות, כל אחד יעשה מה שהוא רוצה.

דב חנין: מילה על המשרד להגנת הסביבה.

דב חנין: אני שמעתי בצער גדול את דברי גברת נזר שאני מאוד מאוד מעריך.

דב חנין: המשרד להגנת הסביבה צריך להגן על הסביבה, לא צריך להגן על המזהמים.

דב חנין: המשרד להגנת הסביבה צריך לכבד את החוק שהכנסת חוקקה.

דב חנין: ערכי יעד, גברתי, הם לא משהו שאנחנו כתבנו אותו בחוק לשם הנימוס.

דב חנין: ערכי יעד הם דבר שצריך להנחות את מערכות התכנון כאשר הן מתכננות דברים.

דב חנין: אנחנו לא יכולים לכפות על מפעל קיים את ערכי היעד, לכן יש לנו ערכי סביבה, אבל מצד שני לא כתבנו את ערכי היעד כדי שיהיו כתובות מילים יפות בחוק ואין לנו כוונה לבצע את זה.

דב חנין: הכוונה בערכי היעד זה שנתקדם ליעד הזה.

דב חנין: איך מתקדמים ליעד הזה אם עושים בדיוק את ההיפך, אם מוסיפים זיהום במקום שמשרד הבריאות מציע לא להוסיף אותו?

דב חנין: זה אומר לצפצף על חוק אוויר נקי.

דב חנין: זאת המשמעות המעשית של זה.

דב חנין: משפט על משרד הכלכלה.

דב חנין: אני מציע למשרד הכלכלה להתחיל לטפל בנושאים של תעסוקה ובריאות תעסוקתית שהוא צריך לטפל בהם.

דב חנין: כל שבוע אנחנו שומעים על עוד עובד שנהרג בתאונה בענף הבניין.

דב חנין: שר הכלכלה לא מתעסק בזה, לא מתעניין בזה.

דב חנין: אני שמעתי שהוא עסוק בענייני תקשורת.

דב חנין: פתאום משרד הכלכלה יודע להגיד לנו פה שאין בעיה.

דב חנין: אומרת הגברת ממשרד הכלכלה שהיא לא קיבלה את הנתונים הרלוונטיים, שאין לה סמכות לקבל את הנתונים הרלוונטיים.

דב חנין: מה רוצים מאיתנו, חברים?

דב חנין: אדוני היושב-ראש, אני זוכר את השנים הארוכות שבהן הסבירו לנו שבמפרץ חיפה הכל בסדר.

דב חנין: אני זוכר את השנים האלו.

דב חנין: אני יודע כמה אנשים מתו מאז.

דב חנין: היום אנחנו מבינים שלא הכל היה בסדר.

דב חנין: יש אמירה שאומרת שמי שנכווה ברותחין נזהר בצוננין, אבל בטח מי שנכווה ברותחין צריך להיזהר ברותחין חדשים.

דב חנין: אנחנו, אדוני היושב-ראש, חייבים לקבל החלטה ברורה של ועדת הכלכלה.

דב חנין: אנחנו דורשים בדיקה חדשה בסמכות משרד הבריאות ועצירה מוחלטת של כל המהלכים.

<חגי לוין: אנחנו מזהירים מפני הסכנה לבריאות הציבור כתוצאה מההחלטה של המועצה הארצית לתכנון ובנייה.

<חגי לוין: ראינו כאן דיון שהושמעו בו מגוון דעות.

<חגי לוין: לצערנו, זה לא המצב בתהליכי התכנון בישראל שבהם העמדה הבריאותית לא מקבלת מקום, היא לא נלקחת בחשבון בקבלת החלטות, כפי שאנחנו רואים באופן ברור במקרה הזה.

<חגי לוין: צריך, מעבר לסוגיה הספציפית, להסדיר חוק שיסדיר את נושא תסקיר ההשפעה על הבריאות.

<חגי לוין: צריך במקרה הספציפי הזה לא לאשר את כריית הפוספטים, הכל במידה.

<חגי לוין: כריית הפוספטים היא לא במידה, כפי שמשרד הבריאות הציג, היא תביא לסכנה בלתי מידתית לבריאות.

<חגי לוין: אני רוצה רק להגיד במילה על התגובה של אתמול למשרד הכלכלה בנושא של נתוני תחלואה של עובדי רותם אמפרט.

<חגי לוין: אני, חבר הכנסת פרי, לא שקט בכנות כוונותיו של משרד הכלכלה.

<חגי לוין: העמדה הזאת היא ממש זריית מסך עשן וסוגיה קרדינאלית.

<חגי לוין: אם רוצים לבדוק את נתוני התחלואה של עובדים, יש שיטות אפידמיולוגיות איך לעשות את זה נכון.

<חגי לוין: במכתב שצורף לא היו שום נתונים.

<חגי לוין: כפי שהם ציינו, אין להם גם סמכות לקבל נתונים.

<חגי לוין: כל מה שהם אמרו לא מסתמך על שום דבר ועניין, לכן צריך להתמקד פה בעניין.

<חגי לוין: צריך תסקיר השפעה.

<חגי לוין: מבחינה כלכלית צריך ללמוד מהנושא הזה.

<חגי לוין: התעלמות מהציבור ומהבריאות בשלב מוקדם גורמת לנזק כלכלי בשלב מאוחר.

עיסאווי פריג': אדוני היושב-ראש, שמעתי את החבר וחברים רבים שאומרים שאנחנו צבועים.

עיסאווי פריג': חברים, אם דואגים לבריאות הציבור ומעלים את זה כאן, אז אני צבוע כי אני דואג לבריאות הציבור.

עיסאווי פריג': אני קיבלתי את התואר, תירגעו.

עיסאווי פריג': אם לדאוג לבריאות הציבור אנחנו צריכים שיקראו לנו צבועים, אז הרווחתי את התואר הזה ביושר.

עיסאווי פריג': עכשיו אני שואל אתכם ואותך, אדוני היושב ראש.

עיסאווי פריג': אנחנו חברי כנסת, אנחנו לא מומחים לאיכות הסביבה, אנחנו לא רופאים, אין לנו את המידע הטכנולוגי בכדי לקבל ולהציג עמדה שזה ככה או ככה.

עיסאווי פריג': אתה יושב כאן ושומע עמדה של משרד הכלכלה, עמדה של הבריאות, עמדה של פקידות המשרד, עמדה של איגוד הרופאים, עמדה של ראש עיריית ערד, עמדה של ראש עיריית דימונה.

עיסאווי פריג': אתה שומע עמדות.

עיסאווי פריג': כל אחד מנתח מהכיוון שלו.

עיסאווי פריג': אנחנו כח"כים אמורים במכלול הזה להיות הכי מומחים בכדי להרים את היד ולדרוש שזה יהיה ככה.

עיסאווי פריג': אני רוצה כלים נכונים ואמיתיים בכדי שזה יעזור לי לקבל את ההחלטה.

עיסאווי פריג': נאמרו דברים מאוד מחמירים, במיוחד מנציגי המשרד, בשתי סוגיות: אחת, תנאי התקן אצלנו יותר מחמירים מהאיחוד האירופי, ושתיים, אין ביכולתנו לעמוד בתקן.

עיסאווי פריג': למה?

עיסאווי פריג': יש הרבה אבק באוויר, מה שמקשה עלינו לעמוד בתקנים.

עיסאווי פריג': אנחנו רוצים נתונים בכדי לקבל החלטה, זאת הדרישה הפשוטה.

עיסאווי פריג': הדבר האחרון, התסקיר של משרד הבריאות והמשרד לאיכות הסביבה.

עיסאווי פריג': אני שואל אותך, אדוני היושב-ראש, אם מדובר בבריאות הציבור, איך זה ש-3 חודשים טרם יצא תסקיר משותף?

עיסאווי פריג': איפה הפגם?

עיסאווי פריג': חברי מערד, תעסוקה זה דבר חשוב, אבל גם בכפר קאסם כשבאים אלי ואומרים שרוצים לעשות מטמנות זבל בטענה שזה יביא פרנסה ותעסוקה, אנחנו מתנגדים כי רוצים גם לחיות.

עיסאווי פריג': החיים יותר חשובים.

עיסאווי פריג': אנחנו מחויבים לתת פתרונות לכל הדברים האלה.

עיסאווי פריג': בואו נעשה את זה בהבנה.

עיסאווי פריג': תאמינו לי, הבריאות קודמת לכל.

אוסאמה סעדי: אדוני היושב-ראש, חברי טלב אבו עראר, דב חנין ואני היינו באל-פורעה, ראינו את הסבל של האנשים שם.

אוסאמה סעדי: אנחנו גם רואים את הדברים ושומעים את הדברים של ראש עיריית דימונה שאיכפת לו אך ורק מהאינטרסים.

אוסאמה סעדי: לנו איכפת מהאינטרסים של התושבים, של האזרחים, זה התפקיד שלנו.

אוסאמה סעדי: אני שומע את משרד הבריאות, בשבילי הוא הגורם המוסמך.

אוסאמה סעדי: משרד הבריאות אומר שיש תוספת של 7 מקרים ל-10 אלפים אנשים.

אוסאמה סעדי: אני מפנה את חברי הכנסת לעניין של דוח מבקר נציבות התלונות על הפרקליטות.

אוסאמה סעדי: נאמר שם שיש 800, 900 תלונות סרק.

אוסאמה סעדי: אם יש מקרה אחד מתוך ה-800, זה מצדיק את הביקורת.

אוסאמה סעדי: אם יש מקרה אחד, אפילו חצי מקרה, שנוכל להציל חיים, אז החיים גוברים על איכות החיים.

יעל גרמן: אני רוצה להתחיל בלהמשיך את דבריו של עיסאווי פריג'.

יעל גרמן: עיסאווי צודק.

יעל גרמן: על אלה אמצעים ועל מה אנחנו יכולים להסתמך כאשר אנחנו באים לקבוע את דעתנו?

יעל גרמן: רק על סמך חוות הדעת המקצועיות.

יעל גרמן: אנחנו במשרד הבריאות, כשאני עמדתי בראשו, הרחקנו לכת וביקשנו חוות דעת מפרופסור סמט - מומחה בינלאומי, אין לנו פה בארץ מומחה כזה – על בעיות של רחיפים באוויר, על כל הבעיות של פוספטים.

יעל גרמן: הוא הוציא חוות דעת מלומדת שבאה ואמרה שיש סיכון שאינו מתקבל על הדעת, שאינו מקובל בעולם המערבי.

<קריאה: באותה חוות דעת הוא כתב שניתן ורצוי לעשות ניסוי במרחק גדול מהעיר.

יעל גרמן: מכיוון שקראתי את הדוח וכנראה שאדוני לא קרא אותו - ממש הפוך מכך.

יעל גרמן: כתוב במפורש שגם ניסוי וגם פיילוט לא ישלול את האפשרות של סכנה.

<קריאה: הוא כתב שהפיילוט המתוכנן היה קטן מידי.

יעל גרמן: אפשר להטעות את מי שלא קרא את הדוח.

יעל גרמן: אחד המשפטים שסימנתי אותם בצהוב אומר במפורש: פיילוט לא ישלול את הסכנה הבריאותית, פיילוט לא יביא לפתרון.

יעל גרמן: זה מה שכתוב בדוח.

יעל גרמן: חבל שלא קראת אותו, או שאתה רוצה להטעות פה את האנשים.

יעל גרמן: לא פיילוט יביא לפתרון.

יעל גרמן: בוודאי שכרייה תגרום לנזק בריאותי.

יעל גרמן: אמר פה ראש עיריית ערד, ובצדק, אני ממש מצטרפת לדעתו, שלא יעלה על הדעת שרשויות התכנון ידהרו הלאה כאשר עדיין מרחפת הסכנה מעל.

יעל גרמן: לא רק זה, מה עם החלופות?

יעל גרמן: מי אמר שדווקא שדה בריר הוא המקום היחיד?

יעל גרמן: לא רק מי אומר, אנחנו יודעים שישנן חלופות.

יעל גרמן: אני הייתי באל-פורעה, בשדה בריר, בערד ובכל האזור על החלופות, ויש חלופה.

יעל גרמן: נכון, החלופה הזאת תפגע בערכי טבע מאוד מאוד נדירים, אבל אני רוצה להציב את השאלה: האם ערכי טבע חשובים יותר מערכי חיים.

יעל גרמן: אפשר לבחון את החלופה שאף אחד לא רוצה לטפל בה, שזה עמק הר נשפה.

יעל גרמן: מדובר במקום משגע, באמת אחד הנדירים.

יעל גרמן: אם אפשר שם לכרות ובכך להציל חיים, האם לא עדיף?

יעל גרמן: כולנו מדברים על הבריאות, אבל אני רוצה לדבר על נושא נוסף.

יעל גרמן: מי אמר שכיל היא זו שצריכה לקבל את הזיכיון לכריית פוספטים?

יעל גרמן: למה המדינה נותנת בנזיד עדשים לכיל, כשכיל לא נותנת בכלל תמורה למדינה?

יעל גרמן: אני חושבת שמינהל תקין היה צריך לדאוג לכך שיצא מכרז.

יעל גרמן: כיל, אנחנו לא בודדים, אנחנו לא יתומים, אפשר בהחלט להוציא מכרז.

יעל גרמן: אולי תהיה חברה בינלאומית שתהיה מוכנה פה בארץ לבוא ולעשות את זה במקום אחר, בתנאים אחרים, וגם תעסיק את העובדים.

יעל גרמן: אני מבקשת מהעובדים, שימו לב, אל תגנו על הבעלים שלכם.

יעל גרמן: גורלה של ערד וגורלם של תושבי ערד מונח על הכתפיים שלנו, עלינו לדאוג להם בראש וראשונה.

טלב אבו עראר: תודה על הדיון החשוב הזה.

טלב אבו עראר: אני רואה כאן שיש דיון מתוח בין שני צדדים.

טלב אבו עראר: יש את מי שתומך, יש את מי שמתנגד.

טלב אבו עראר: אני חושב שכל אלה שתומכים בפרויקט הזה, במכרה הזה, לא מסתכלים על הבריאות.

טלב אבו עראר: יש משרד שאמון על בריאותנו כאזרחים במדינת ישראל, שזה משרד הבריאות.

טלב אבו עראר: אפילו כשאני קונה תרופה, אם אני לא רואה שכתוב שזה באישור משרד הבריאות, אני לא משתמש.

טלב אבו עראר: אם שרי הבריאות לדורותיהם והדרג המקצועי קבעו באופן חד משמעי שזה מסוכן לציבור, לא יעלה על הדעת שהביזנס והכסף יגברו על חיי אדם.

טלב אבו עראר: אם באמת רוצים לדאוג לתעסוקתם של תושבי הנגב, לדאוג לפתוח עסקים חדשים - לא על חשבונם של חיי אדם.

טלב אבו עראר: חוץ מהסכנה הבריאותית של התושבים, המכרז הזה יושב על אדמותיהם של אל-פורעה שהוכרה על ידי המדינה בעבר והמדינה חזרה בה מהכרה כדי להקים את המכרה ולעשות עוד כסף.

טלב אבו עראר: יושב-ראש הוועד מתנהג פה בצורה עבריינית, לא מכבד אף אחד, לא רואה אף אחד.

טלב אבו עראר: ראש עיריית דימונה הוא השכן שלי.

טלב אבו עראר: אם זה היה קרוב או צמוד לדימונה, הוא היה מתנגד ראשון.

טלב אבו עראר: בגלל שזה רחוק ממנו קצת אז הוא לא מתנגד.

טלב אבו עראר: תגיד את האמת.

טלב אבו עראר: נא לעצור את התהליך התכנוני.

טלב אבו עראר: אנחנו נעמוד שם, נפגין, אפילו על גופותינו.

טלב אבו עראר: לא יקום מכרה בריר.

תמר זנדברג: תודה רבה, אדוני היושב-ראש.

תמר זנדברג: אני חושבת שזאת לא הפעם הראשונה שבכנסת, בטח כאן בוועדה בנושאים האלה, אנחנו עומדים מול נתונים, כאשר הנתונים עצמם הם כלי לכל אחד לטעון את טענתו.

תמר זנדברג: גם כאן יש לנו עמדות מאוד ברורות של משרד הבריאות, יש לנו עמדות ברורות של דוחות ומומחים בינלאומיים.

תמר זנדברג: יעל גרמן יצאה.

תמר זנדברג: אם אני זוכרת נכון, והיא לא כאן כדי לתקן אותי, היא הגיעה לתפקידה כשרת בריאות בצורה מאוד לא בתולית, ללא עמדה.

תמר זנדברג: רק לאחר דוח מומחה בינלאומי מחו"ל שהיא הזמינה, היא קבעה את עמדתה כשרה.

תמר זנדברג: זו הייתה גם עמדתו של השר ליצמן בקדנציה הקודמת.

תמר זנדברג: הוא נשאר איתן בעמדתו גם בקדנציה הזאת.

תמר זנדברג: נזרקים כאן נתונים מכל מיני סוגים.

תמר זנדברג: יש הרבה משחק עם הנתונים.

תמר זנדברג: יש לנו אי בהירות לגבי השטח של התכנית שהיה שטח קטן יותר והורחב למעלה מפי 2.

תמר זנדברג: את דיברת כאן על ערכי יעד.

תמר זנדברג: יש לנו עדויות על כך שבחלק מהנקודות שנבדקו ערכי הסביבה לא עומדים במדדים של חוק אוויר נקי.

תמר זנדברג: זה לא נמסר לנו משום מה.

תמר זנדברג: זה לא התפקיד שלנו לשבת על הנתונים האלה, זה כן התפקיד שלנו לדרוש, וכאן אני בהחלט מצטרפת לדרישה של ראש העיר ושל כמה חברי כנסת שוועדות התכנון יזמינו, כמו שהתבקש, תסקיר חדש מ-0 שיהיה מקובל על שני משרדי הממשלה.

תמר זנדברג: חשוב יותר זה שוועדות התכנון לא יתקדמו עם אישור התכנית מתחת לאף שלנו.

תמר זנדברג: לא נשמע כדבר הזה.

תמר זנדברג: ועדות התכנון לא משודרות באינטרנט, הן לא מסוקרות כמעט בעיתונים אלא רק כשזה מאוחר מידי, לכן הדרישה הזאת נכונה.

תמר זנדברג: אני רוצה להוסיף לנושא העקרוני עוד שתי נקודות, עוד שני טיעונים שלא עלו כאן.

תמר זנדברג: אחד, בנושא התחלואה ובריאות הציבור של התושבים ושל העובדים.

תמר זנדברג: תראו, עיקרון הזהירות המונעת מנחה אותנו כאן.

תמר זנדברג: היו כמה וכמה מקרים.

תמר זנדברג: הוזכר כאן המקרה של קמ"ג.

תמר זנדברג: עדיין יש לי צמרמורת בגוף כשאני נזכרת בסרט שהוקרן לפני כמה חודשים על תחלואת עובדי קמ"ג, עם נתונים ובדיקות רפואיות.

<בני ביטון: אני מציע לחברי ועדת הכלכלה להסתובב שם.

תמר זנדברג: אדוני היושב-ראש, עם נתונים ובדיקות רפואיות שהיו חסרות, חלקיות ואולי אף מטעות.

<בני ביטון: תרדו לנגב, תראו מה זה.

<בני ביטון: קצת ציונות.

תמר זנדברג: העובדים בקמ"ג גילו אחרי 30 שנה שהבדיקות שנעשו להם במהלך השנים לא שיקפו את המציאות, אני אומרת את זה בלשון המעטה ובזהירות.

תמר זנדברג: אנחנו לא רוצים שעובדים נוספים עוד 30 שנה יפתחו בדיקות.

תמר זנדברג: נאמרה כאן אמירה שהיא בעיני אמירה חמורה.

תמר זנדברג: עושים בדיקות רפואיות בכניסה לעבודה ורק את מי שבריא כמו שור לוקחים לעבודה?

תמר זנדברג: נאמרה כאן אמירה חמורה לא של יושב-ראש הוועד, היא נאמרה מצד ההנהלה.

תמר זנדברג: יש כאן אפליה של עובדים לפי הבדיקות הרפואיות שלהם?

תמר זנדברג: בגלל החשש מתביעות משפטיות ותגליות מה יקרה עד 30 שנה, לוקחים פלח מסוים של עובדים לעבודה הזאת?

תמר זנדברג: זאת מציאות, לא רק אמירה, שאם היא נכונה היא מאוד מאוד חמורה וקשה.

תמר זנדברג: אמירה אחרונה לגבי התעסוקה בנגב.

תמר זנדברג: חברות וחברים, חברת כימיקלים לישראל והאחים עופר יותר מידי זמן ויותר מידי פעמים מאיימים עלינו בפיטורים.

תמר זנדברג: זה נכון למפעלי ים המלח, זה נכון עכשיו לכיל.

תמר זנדברג: על סמך הטיעון הזה החברה הספציפית הזאת קיבלה הנחות מפליגות במסים לא פעם אחת ולא פעמיים לאורך השנים, כולל כאן בוועדה הזאת.

תמר זנדברג: האיום הזה הביא לסבסוד צולב בין מוצרים שונים של החברה לישראל, הביא להנחות ולגביית מסים רק על רווחי היתר, כל זה מהחשש לפיטורים.

תמר זנדברג: על זה אנחנו אומרים, חברות וחברים, יש חלופות.

תמר זנדברג: מישור רותם אמפרט לא מוצה עדיין שיש צורך לעבור לשדה בריר.

תמר זנדברג: שדה בריר לא יוסיף משרות חדשות בנגב.

תמר זנדברג: יש חלופות אחרות ומוצרים אחרים שלא פוגעים בבריאות הציבור.

תמר זנדברג: הלפיתת גרון הזאת של כל מדינת ישראל על ידי חברה אחת צריכה פעם אחת ולתמיד להיות מוסרת מהשולחן.

אורן אסף חזן: אדוני היושב-ראש, אין ויכוח שכיל חשובה לכלכלת ישראל, אבל לא ייתכן מצב שבו פעם אחר פעם אנחנו מוצאים את עצמנו מתמודדים מול חברה שמשתמשת בעובדים שלה כבני ערובה, לא פחות ולא יותר.

אורן אסף חזן: יושב פה יו"ר ועד העובדים שאני רואה אותו כנציג ההנהלה, לא כנציג העובדים.

אורן אסף חזן: את אותו סצנריו בדיוק ראינו במהלך דיוני התקציב בוועדת הכספים, כשהגיעו נציגים של חברות בת אחרות.

אורן אסף חזן: אם העובדים היו מבינים איך משתמשים בהם, אז יו"ר ועד העובדים היה מגיע ואומר: אתה לא תאיים שתפטר לי 200 איש, כי אני אשבית לך את כל ה-1000 הנוספים, אני יותר חזק ממך.

אורן אסף חזן: אם אנחנו נבהיר לחברה שהמשאבים שהיא משתמשת בהם הם משאבים שקיימים רק פה ושייכים רק לנו, ואם הם ירצו ללכת יש רבים וטובים אחרים שיבואו, בתנאים הרבה יותר טובים, אז אולי הם יפנימו שאנחנו לא משחקים במשחק הזה.

אורן אסף חזן: אני אגיד משהו עוד יותר הזוי.

אורן אסף חזן: הגיעו אלי נציגי החברה בחוץ ואמרו לי: תשמע, אנחנו בדיוק כמוך מבקשים לרדת לחקר האמת ולבדוק מה ההשלכות, אנחנו מוכנים להמתין בסבלנות.

אורן אסף חזן: בחוץ חרב הפיטורים לא מאיימת, בחוץ הכל נשמע פסטורלי, אבל אז אתה מגיע לכאן ואתה רואה את העובדים שמדם ליבם מפחדים שמחר בבוקר לא תהיה להם פרנסה להביא הביתה.

אורן אסף חזן: אני חושב שהגיע הזמן שנפסיק להיות איזו שהיא חותמת גומי של פקידים שבאים, טייקונים שבאים ומשתמשים בנו רק כדי להעביר תהליכים שבסוף פוגעים באזרחים ומשמנים כיסים של אנשים בעלי ממון.

אורן אסף חזן: הגיע הזמן שנעמוד על שלנו, לא בשבילנו, לנו לא חסר, בשביל אותם אלה שלא עברו בדיקות בריאותיות מקיפות בכניסה לעבודה בכיל.

אורן אסף חזן: מילה אחת לראש העיר דימונה.

אורן אסף חזן: אתה יודע שאתה ואני חברים, אתה יודע כמה הנגב חשוב לי, כמה העיר שלך חשובה לי ואני מאמין לך שאתה אומר את האמת, אבל לעיתים מותר לנו גם להיות חלוקים, ופה אנחנו חלוקים.

אורן אסף חזן: אנחנו נשב.

אורן אסף חזן: אולי תשכנע אותי.

אורן אסף חזן: סביר יותר שאני אשכנע אותך.

יעל כהן-פארן: תראו, אנחנו שוב נתקלים בסיטואציה מאוד מאוד עצובה שבה אנשים צריכים לבחור בין עבודה, פרנסה, לבין החיים והבריאות שלהם ושל הילדים שלהם.

יעל כהן-פארן: אנחנו רואים את זה במפרץ חיפה, אנחנו רואים את זה כאן.

יעל כהן-פארן: לא מפתיע שזה גם קשור באותה משפחה שמחזיקה בחברות הגדולות במשק ומנצלת ניצול ציני, אני מצטערת לומר, את העובדים שייאבקו בשבילה ובשביל האינטרסים שלה.

יעל כהן-פארן: אני מזכירה לכם שעל הפרק גם המשך הזיכיון של ים המלח.

יעל כהן-פארן: ב-20,30 פג תוקפו.

יעל כהן-פארן: כבר היום יושבים על המדוכה.

יעל כהן-פארן: אני רוצה להתייחס לנושא הסביבתי הבסיסי, לבסיס העובדתי שעליו אנחנו מדברים.

יעל כהן-פארן: כל הדברים שנאמרו על ידי הגברת נזר, שאני מאוד מעריכה - אנחנו מכירות הרבה שנים - מבוססים על מידע מאוד חלקי, ככל הנראה גם מאוד שגוי.

יעל כהן-פארן: אני אתן את העובדות.

יעל כהן-פארן: התסקיר לקח נתוני פליטה של מכרות פחם, לא מכרות פוספט.

יעל כהן-פארן: יש עדות של פרופ' דוד ברודי מהטכניון על כך שפוספט פולט פי 10 אלפים חלקיקים מפחם.

יעל כהן-פארן: אני מאוד מצטערת, עד שלא ייערך אותו תסקיר שעליו דובר כאן והוחלט לערוך מ-0, אני לא יודעת אם בכלל כל מה שנאמר פה היום צריך להקשיב לו ואפשר להקשיב לו.

יעל כהן-פארן: מדובר על שינוע של 3000 טון של עפר כל שעה.

יעל כהן-פארן: בלי מספיק מים לא ניתן לשכך את האבק.

יעל כהן-פארן: זה ל-60 שנה.

יעל כהן-פארן: זה פשוט יהרוג כל אפשרות של ערד להתפתח באיזה שהוא כיוון תיירותי.

יעל כהן-פארן: מי יפתח שם משהו כשזה המצב?

יעל כהן-פארן: אמרה כאן הגברת נזר אמירה שאותי הדהימה: כשתהיה רוח בכיוון ערד יפסיקו את הכרייה.

יעל כהן-פארן: את אמרת את זה קודם.

יעל כהן-פארן: אני פשוט נדהמת.

יעל כהן-פארן: זאת אמירה אבסורדית.

יעל כהן-פארן: קודם כל, יש כאן הכרה במצב המאוד בעייתי, ודבר שני, איך בדיוק מבצעים דבר כזה?

איתן כבל: לא נעים לי להגיד, זה או או.

איתן כבל: או שיש בעיה, או אין בעיה.

איתן כבל: אני עוד לא קובע עמדה.

יעל כהן-פארן: לא ייתכן שזאת האמירה.

יעל כהן-פארן: נאמר שלא ניתן לעמוד בערכי היעד של חוק אוויר נקי בכל הארץ.

יעל כהן-פארן: הדברים פה נאמרו, אני לא אחזור.

יעל כהן-פארן: אני לא מאמינה שזה נכון, אני אפילו יודעת שזה לא נכון, כי לא כל הארץ היא מקשה אחת מבחינת פליטות חלקיקים.

יעל כהן-פארן: האבק שיש במדבר הוא לא כמו בצפון הארץ.

יעל כהן-פארן: אי אפשר להתייחס לארץ כמקשה אחת.

יעל כהן-פארן: יש כאן איזה שהוא מצב שאנחנו מדברים על שוויון וצדק בהיבט של זיהום אוויר.

יעל כהן-פארן: אומרים שאם בתל אביב סובלים מזיהום אוויר, אין שום בעיה שגם תושבי ערד יסבלו באופן דומה.

יעל כהן-פארן: כולנו צריכים לעמוד בפני עקרונות השוויון והצדק כשזה נוגע לנשימת אוויר גרוע.

יעל כהן-פארן: אין מה לעשות, אנשים בתל אביב לא נאבקים על תעסוקה כמו אנשים בערד.

יעל כהן-פארן: זו הבחירה שלהם לחיות בתל-אביב בזיהום אוויר.

יעל כהן-פארן: אין ספק שצריך להתאמץ לפתור את זה גם שם, אבל עצם כך שאומרים שלא נסכים שלתושבי ערד יהיה אוויר נקי כשלתושבי תל-אביב אין אוויר נקי, זאת אמירה שהיא אבסורדית לחלוטין.

יעל כהן-פארן: היא זאת שעומדת בבסיס האמירות שלך, גברת נזר, לגבי שדה בריר.

יעל כהן-פארן: התחלואה בקרב העובדים שהוצגה כאן ונאמרה גם על ידי ד"ר חגי לוין זה פשוט נפנופי ידיים וזריית חול בעיני חברי הכנסת ובעיני הציבור.

יעל כהן-פארן: אין לכם שום מידע מדויק.

יעל כהן-פארן: אני מבקשת שלפני שאתם מגיעים לוועדה עם כאלה נתונים תבדקו את עצמכם.

איתן כבל: אני רוצה לדעת למה לא נפסק הליך התכנון כמו שהחברים כאן שואלים.

<בינת שוורץ: הליך התכנון במקרה הזה כמו בהרבה מקרים אחרים בנוי משתי רמות: אחת, הרמה הכללית יותר שהתוצאה שלה היא תכנית מתאר ארצית, והשנייה, הרמה המפורטת של אתר ספציפי.

<בינת שוורץ: אחרי 6 שנים, 30 דיונים ואלפי שעות עבודה, המועצה הארצית קיבלה החלטה ש-18 הצביעו בעדה, 2 הצביעו נגדה ו-2 נמנעו.

<בינת שוורץ: ההחלטה אמרה שני דברים: אחד, המועצה הארצית השתכנעה, אחרי כל הנתונים שהיו בפניה ולא היו מלאים, לשמור עתודה לכריית פוספטים באזור שדה בריר.

<בינת שוורץ: זאת החלטה ראשונה.

<בינת שוורץ: מכאן עוד אי אפשר לכרות שום דבר.

<בינת שוורץ: היא הנחתה אותנו, את מנהל התכנון, לקדם תכנית מתאר ארצית שמסמנת את השטח הזה כמו עוד שטחים שלא קשורים בפוספטים בתכנית מתאר ארצית.

<בינת שוורץ: ההחלטה השנייה שלה הייתה להעמיק את הבדיקה הספציפית בשדה בריר.

<בינת שוורץ: איך מעמיקים בדיקה?

<בינת שוורץ: עושים תכנית מפורטת שמלווה בתסקיר השפעה על הסביבה.

<בינת שוורץ: אדוני היושב-ראש, אי אפשר לעשות תסקיר השפעה על הסביבה בלי תכנית, כי מה שהתסקיר בודק זה את ההשפעה של התכנית על הסביבה.

<בינת שוורץ: התכנית קובעת את המיקום המדויק, את שלבי הביצוע, את קצב הכרייה.

<בינת שוורץ: לכל אלה יש משמעות על ההשלכות הסביבתיות.

<בינת שוורץ: התכנית קובעת אם דרכים סלולות או לא סלולות.

<בינת שוורץ: זה קריטי לרמת החלקיקים באוויר, לכן ההחלטה של המועצה הארצית להעמיק את הבדיקה היא מאוד רלוונטית לדיון הזה.

<בינת שוורץ: אני חושבת שלשם אתם חותרים.

<בינת שוורץ: אני רק רוצה להבהיר שזה קשור בתכנית, שעושים את זה יחד עם תכנית.

<בינת שוורץ: למה כן היה חשוב למועצה הארצית להעמיק את הבדיקה?

<בינת שוורץ: כי אם אין לגיטימציה להעמיק את הבדיקה בשדה בריר, אין לגיטימציה לתכנן את כביש 6, לא לדרום ולא לצפון .

טלי פלוסקוב: אני דווקא רוצה להתחיל ממה שכרגע אמרה בינת שוורץ.

טלי פלוסקוב: כשהייתי ראשת עיריית ערד קידמנו תכנית מתאר של העיר.

טלי פלוסקוב: בוועדת תכנון ובנייה סירבנו "לצבוע" את השטח הזה כשטח לכרייה עתידית.

טלי פלוסקוב: מה עשיתם?

טלי פלוסקוב: גררתם - בעצם גם אני הסכמתי כי הייתי צריכה לקדם את תכנית המתאר - את השטח הזה מתכנית מתאר של העיר כדי שאחר כך תוכלו לקדם את זה ככרייה.

טלי פלוסקוב: פה יש לי טענה אחת.

טלי פלוסקוב: אפשר לעשות את זה, אבל לא "לצבוע" את זה ככרייה עתידית.

טלי פלוסקוב: אתם רוצים לשמור?

טלי פלוסקוב: תשמרו את זה למשהו אחר.

טלי פלוסקוב: למה לשמור דווקא למטרה הזאת כשאנחנו לא יודעים מה בעצם קורה?

טלי פלוסקוב: אני גרה בערד.

טלי פלוסקוב: יש פה עוד כמה תושבי ערד.

טלי פלוסקוב: מה שאני מרגישה בערד זה שהרבה אנשים יושבים על המזוודות.

טלי פלוסקוב: אנחנו עכשיו משווקים שכונה שאין כזו בארץ - שכונה של מגרשים בגודל של עד 2 דונם, במחיר סביר, לאור כל הנוף היפה והאוויר הנקי.

טלי פלוסקוב: מה יקרה עם זה?

טלי פלוסקוב: המדינה השקיעה כסף כדי לתכנן את השכונה הזאת.

טלי פלוסקוב: אם אנחנו נחכה עכשיו למה שיקרה עם שדה בריר, כאשר האיום הזה לא ייעלם מהעיר הזאת להרבה שנים, העיר לא תתקדם.

טלי פלוסקוב: מאוד כאב לי לשמוע את האמירה של יושב-ראש ועד העובדים שאמר שהעיר הזאת לא תתקדם.

טלי פלוסקוב: אולי התחושה בעיר היא כזאת בגלל שהוא מתנהג ככה.

טלי פלוסקוב: אנשים לא יודעים מה יקרה מחר, הם לא יודעים איך אפשר להתקדם.

<ניסן בן חמו: הוא לא גר בעיר הזאת.

טלי פלוסקוב: נכון.

טלי פלוסקוב: לגבי מקומות התעסוקה, רבותיי, לא פעם, גם בתור ראשת עיריית ערד לשעבר וגם כחברת כנסת, דיברתי עם מנכ"ל משרד הכלכלה, מר עמית לנג.

טלי פלוסקוב: הוא כל הזמן אמר לי שיש לו כלים להביא תעסוקה לערד.

טלי פלוסקוב: מה לעשות, זה לא קורה.

טלי פלוסקוב: למה?

טלי פלוסקוב: אם לא נדע לתכנן את האזור הזה מבחינת מקומות תעסוקה ומבחינת ביטחון בריאותי של התושבים לעתיד, באמת יהיה לנו חבל על העיר הזאת.

טלי פלוסקוב: התחושה שלי מאז שאני חברת כנסת היא שיש הבדל מאוד גדול בין מה שקורה בכנסת למה שקורה בממשלה שלנו.

טלי פלוסקוב: אין פה חבר כנסת, אני עדיין לא שמעתי, שאמר שהוא בעד המכרה.

טלי פלוסקוב: כולנו מתנגדים.

טלי פלוסקוב: יחד עם זאת, הוועדה ממשיכה עם התכנונים.

טלי פלוסקוב: שר הבריאות, שבעצם כל הבריאות שלנו נמצאת בידיים שלו, אומר "לא", ואנחנו מתקדמים.

טלי פלוסקוב: איך יכול להיות?

טלי פלוסקוב: אולי אתה, אדוני היושב-ראש, עם ניסיון כל כך גדול בכנסת, תסביר איך זה יכול לקרות.

טלי פלוסקוב: אפשר לאסוף קבוצת חברי כנסת שמתנגדים לכרייה בשדה בריר כאיום בריאותי לתושבי ערד ולתושבי האזור כולו.

טלי פלוסקוב: זה לא סוד, שמענו מה קורה באל-פורעה, ואני יודעת מה קורה באל-פורעה.

טלי פלוסקוב: רבותיי, אנחנו כולנו צריכים לעצור את זה עד שיגידו לנו שזה לא משפיע, שזה לא מסוכן.

טלי פלוסקוב: אני לא רוצה לשמוע את זה משרים אחרים, אני רוצה לשמוע את זה משר הבריאות.

עבד אל חכים חאג' יחיא: כבוד היושב-ראש, הוויכוח פה הוא בין שני צדדים: צד אחד זה החלק של העובדים והנהלת כיל שיש לה אינטרס מסוים לעשות את העבודה, והצד שני הוא זה שדואג וחושב שיש סכנה לבריאות הציבור.

עבד אל חכים חאג' יחיא: אלה שני הצדדים.

עבד אל חכים חאג' יחיא: השאלה מה אנחנו צריכים להכריע, לאיזה כיוון.

עבד אל חכים חאג' יחיא: לפי מה שאני מבין, אם יש ספק אין ספק.

עבד אל חכים חאג' יחיא: לגבי התעסוקה של העובדים, אפשר לעשות את המכרות האלה במקומות אחרים.

עבד אל חכים חאג' יחיא: יכול להיות שיש בהם עלות שינוע של החברה, שזה אומר שהרווחים שלהם יהיו קצת פחות.

עבד אל חכים חאג' יחיא: הם לא יהיו עניים, הם לא יפסידו, אבל יהיו עלויות שינוע.

עבד אל חכים חאג' יחיא: אפשר לשלם את העלויות האלו, להרוויח פחות.

עבד אל חכים חאג' יחיא: יש תסקירים, בדיקות ומקומות אחרים.

עבד אל חכים חאג' יחיא: יש מקומות יותר רחוקים, ראינו אותם במפות בפעם הקודמת.

עבד אל חכים חאג' יחיא: בנוסף, אנחנו מדברים על טרנספר של יישוב קיים.

עבד אל חכים חאג' יחיא: אל- פורעה זה כמה אלפים, לא מעט אלפים של תושבים.

עבד אל חכים חאג' יחיא: אמרתי בדיון קודם שיש להם מזל שהם נמצאים ליד ערד, אחרת אף אחד לא היה דן בהם.

עבד אל חכים חאג' יחיא: את זה אמרתי בדיון קודם.

עבד אל חכים חאג' יחיא: העניין של הערכים, שהם ערכים של זיהום שנקבעו בחוק, לא היו מכוונים נגד המקום הזה, נגד כיל ונגד כל העובדים שלהם, הם היו בדאגה לבריאות הציבור.

עבד אל חכים חאג' יחיא: הם לא היו במיוחד נגד.

עבד אל חכים חאג' יחיא: אסור לפטור אתכם ואת כיל מאותם ערכים שנקבעו בחוק בעניין של הזיהום.

עבד אל חכים חאג' יחיא: אני מבקש, ואני פונה לבינת שוורץ, לא רק לעצור את התכנון, אלא לדון מחדש על סמך הנתונים שמגיעים לפה, כשהעיקרון הוא שהבריאות קודמת לכל.

עבד אל חכים חאג' יחיא: צריך לדון בוועדה הארצית מחדש כדי לבטל את התכנית.

עבד אל חכים חאג' יחיא: אחרי שמשרד הבריאות מגיע למסקנה שזה לא מזיק לבריאות, שזה מקובל, שזה בתחומים של הערכים המקובלים, תדונו בזה מחדש.

עבד אל חכים חאג' יחיא: אם לא, מחר הולכים הביתה, יש להם מספיק מקומות לעשות את המכרות שלהם.

עבד אל חכים חאג' יחיא: זה לא מהיום למחר.

עבד אל חכים חאג' יחיא: יש את הזמן לבטל את התכנית הזאת, לדון בה מחדש, כי אמרת במפורש שהסתמכתם על נתונים חסרים.

עבד אל חכים חאג' יחיא: את זה שמעתי.

עבד אל חכים חאג' יחיא: צריך לבטל, להקפיא, לא להמשיך עם התכנית הזאת, כי היא ממש הרת סכנה.

<רני לובנשטיין: חבל לי שכבוד השר ומספר ח"כים שדיברו לא נמצאים.

<רני לובנשטיין: אני אשמח להתחיל בכמה עובדות.

<רני לובנשטיין: אחת, מי שלא מכיר מכרה, אז מכרה זה דבר שמתכלה.

<רני לובנשטיין: מתחילים לכרות אותו, כאשר אחרי מספר שנים זה נגמר.

<רני לובנשטיין: רותם אמפרט המשיכה בשנות החמישים לכרות, כאשר כבר בשנות השמונים, כשהיא זיהתה שהמכרות באיזה שהוא שלב מסתיימות, היא גילתה את בריר והתחילו את כל התכניות של בריר.

<רני לובנשטיין: לגבי עתודות, לגבי איפה יש שלוחות, אז כמו שנאמר על ידי חברת הכנסת גרמן, יש בהר נשפה, יש בבריר ויש בערד.

<רני לובנשטיין: אף אחד לא חושב שערד תזוז.

עבד אל חכים חאג' יחיא: אבל את אל-פורעה צריך להזיז.

עבד אל חכים חאג' יחיא: זו ממש חוצפה.

<רני לובנשטיין: בעוד מספר שנים מכרות רותם יסתיימו.

<רני לובנשטיין: החברה, כמו שנאמר פה על ידי יו"ר הוועדה, הפסיקה את ההשקעות בציוד קבוע ומבחינת ציוד ארוך טווח, כי אין לה ודאות לגבי עתיד תעשיית הפוספט בארץ.

<רני לובנשטיין: אף אחד לא מצפה לקנות ציוד ל-15 ו-20 שנה, כשיודעים שעוד 5,7,8 שנים מסתיים חומר הגלם.

<רני לובנשטיין: כולם, אני חושב, מסכימים פה שאם יש בעיה בריאותית בבריר לתושבי ערד שמרוחקת 5,7,8 קילומטר מהעיר, על אחת כמה וכמה תהיה בעיה בריאותית למכרות שלנו היום, לעובדים שנמצאים בתוך המכרה בלי ביגוד מגן.

<קריאה: זה לא נכון.

<רני לובנשטיין: יש הבדל בין בריאות סביבתית לבריאות תעסוקתית.

<רני לובנשטיין: הנתונים שלחברה יש, והחברה מעסיקה רופא תעסוקתי שמלווה נתונים מתחילת שנות ה-70 לגבי תחלואה תעסוקתית, כולל תחלואת סרטן ותחלואות מחלות נשימה, מראה, וזה מה שאמרנו בישיבות האחרונות, שאין תחלואה עודפת.

<רני לובנשטיין: להיפך, מתחת לממוצע הארצי.

<רני לובנשטיין: מה שאנחנו מבקשים, ואנחנו נשמח לסייע למשרד הבריאות - -

תמר זנדברג: אמר כאן יו"ר הוועד שאתם עושים סלקציה בקבלה.

<רני לובנשטיין: אף אחד לא עושה סלקציה.

עבד אל חכים חאג' יחיא: אתה מדבר על החלופות?

עבד אל חכים חאג' יחיא: איפה שאתם כורים היום אתם יכולים לכרות יותר עמוק ויש לכם מספיק.

<רני לובנשטיין: הנתונים שבידי החברה כוללים את כל העובדים הקיימים ואת אלפי הפנסיונרים.

<רני לובנשטיין: אנחנו מלווים את העובדים שלנו, יודעים בדיוק מבחינת הרופא התעסוקתי.

<רני לובנשטיין: הכל נמצא, כמו שאמרתי, אצל רשמת הסרטן במשרד הבריאות בתל השומר.

<רני לובנשטיין: אנחנו מבקשים שכל תעודות הזהות וכל פרטי העובדים שלנו, גם בהווה וגם בעבר, ייבדקו.

<רני לובנשטיין: אחת ולתמיד צריך להוריד את העננה הזאת של התחלואה, כי אנחנו יודעים את הנתונים.

<רני לובנשטיין: הנתונים האלה גם עברו למשרד הכלכלה.

טלי פלוסקוב: מה שמעניין אותנו זה משרד הבריאות.

יעל כהן-פארן: אתה לא מבין שזה לא מספיק להמציא לנו את הנתונים.

יעל כהן-פארן: זו זריית חול בעיני הציבור.

יעל כהן-פארן: אנחנו צריכים לדעת אם העובדים שלך עישנו.

יעל כהן-פארן: אמר פה קודם היושב-ראש שלך שמקבלים אותם רק אם הם במצב מצוין.

יעל כהן-פארן: אי אפשר להשוות תחלואה של ילדים שבלית ברירה נושמים את האבק, למישהו שהוא מאוד בריא.

<רני לובנשטיין: גם דוח פרופ' שפירא וגם דוח פרופ' סמט לא התנגדו לכרייה בשדה בריר.

<רני לובנשטיין: חשוב שתקראו את הדוחות.

<קריאה: זה לא נכון, הם התנגדו ואמרו שזה מסוכן לבריאות.

<רני לובנשטיין: דוח סמט אמר שאסור שיהיה פיילוט קטן מידי.

<קריאה: לא נכון, הוא אמר שהפיילוט לא מוסיף שום אינפורמציה.

<קריאה: זה מה שהוא אמר.

<רני לובנשטיין: כמו שנאמר פה על ידי חברי הכנסת, אנחנו מבקשים לקדם את נושא התסקיר בשביל לשים אחת ולתמיד את הנושא.

<רני לובנשטיין: אני מזמין את חברי הוועדה.

<רני לובנשטיין: אין כמו מראה עיניים לראות את רותם, את התעשייה בנגב, מה זה עושה לתעסוקה, מה זה מכרה.

<רני לובנשטיין: אין כמו מראה עיניים.

<ניר קנטור: אני רוצה להתייחס לזמן.

<ניר קנטור: אלמנט הזמן הוא מאוד קריטי.

<ניר קנטור: אנחנו נמצאים בתהליך של למעלה מעשור בטיפול בנושא הזה, במציאת החלופה, כדי לכרות פוספט במדינת ישראל.

<ניר קנטור: לצערי, כל החלופות היו על השולחן, ירדו מהשולחן, חזרו לשולחן, ואנחנו עדין נמצאים באותם דיונים של לצאת לתסקירים.

<ניר קנטור: בדיון הקודם הוחלט על יציאה לתסקיר משותף של משרד הבריאות והמשרד להגנת הסביבה.

<ניר קנטור: אני חושב שזה נכון כדי לבוא ולראות את המציאות, אבל צריך גם את זה לתחום בזמן, על-מנת לקבל החלטות סופיות ומוחלטות כדי להתקדם.

<ניר קנטור: חשוב מאוד לציין בהקשר הזה שאנחנו לא מדברים רק על הפעילות של חברת כיל, אנחנו מדברים גם על התעשיות הנלוות לכך.

<ניר קנטור: יש הרבה מאוד תעשיות שנסמכות על זה, עם אלפי עובדים נוספים שגם הם, כמובן, חשובים.

<ינון אלרועי: נאמר פה הרבה.

<ינון אלרועי: סך הכל אנחנו חושבים שההשפעה של הפעילות על הצמיחה בנגב, על התעסוקה היא חד משמעית.

<ינון אלרועי: הפעילות של הכרייה ושל הייצוא זה עוגן חיוני במרחב.

<ינון אלרועי: גם במרחב של הנגב, אבל גם מבחינת הכלכלה הישראלית.

<ינון אלרועי: ראשת העיר לשעבר וראש העיר הנוכחי ראו אותנו לא פעם אחת ולא פעמיים.

<ינון אלרועי: צריך להבין, אנחנו אמנם מתרכזים ומדברים בעניין של הפרויקט הספציפי הזה, אבל כדאי שמי שמתעניין בנושא יפטפט קצת עם המשרד להגנת הסביבה, ישאל וישקול מה יקרה אם ייפתח איזה שהוא מפעל ייצור אחר בערד, גם אם הוא יהיה של גלידות וגם אם של טקסטיל.

<ינון אלרועי: תתפלאו לשמוע, גם מפעל ייצור אחר, אדוני היושב-ראש, יגרום לזיהום.

<ינון אלרועי: חשוב מאוד לזכור את העניין הזה בקונטקסט.

<ינון אלרועי: אני עוסק ב-3 השנים האחרונות לא מעט בערד, אדוני היושב-ראש.

<ינון אלרועי: ראשת העיר פגשה אותי לא פעם אחת ולא פעמיים.

<ינון אלרועי: מאוד קשה להביא עסקים לערד, זה מן ביצה ותרנגולת.

<ינון אלרועי: אין מספיק עובדים.

<ינון אלרועי: אם יש עובדים, הם לא רוצים לעבוד בזה, או שהלוגיסטיקה והמרחק מאוד מאוד משמעותיים.

<ינון אלרועי: דיברו פה כל מיני חברי כנסת שונים.

<ינון אלרועי: חייבים לזכור, אנחנו חיים במדינת ישראל.

<ינון אלרועי: בצורה שאתם חוקקתם, אתם וקודמכם, העסק לא עובד במונופול של משרד אחד.

<ינון אלרועי: פעם חושבים שמשרד הבריאות הכי חשוב, פעם הם הכי חשובים.

<חגי לוין: גם משרד הביטחון מתנגד.

<ינון אלרועי: אני מבקש לחדד.

<ינון אלרועי: יש חוקים במדינת ישראל.

<ינון אלרועי: תעודת הבטיחות בעבודה קובעת שיש רופאה תעסוקתית במשרד הכלכלה והתעשייה.

<ינון אלרועי: היא אחראית על הנושא של בטיחות עובדים.

תמר זנדברג: מדובר כאן על בריאות הציבור, על עשרות אלפי תושבים שחיים בכפרים ובעיר.

<ינון אלרועי: הכל בסדר, מדובר על בריאות הציבור וגם על בריאות העובדים.

<ינון אלרועי: דיברו פה כל מיני חברי כנסת על כך שמה פתאום משרד הכלכלה מעז לדבר.

<ינון אלרועי: יש רופאה שבאופן סטטוטורי אחראית על הדבר הזה, לא לשכוח.

<ינון אלרועי: מותר לנו לטפל גם בזה וגם בזה.

<ינון אלרועי: תסמכו עליה שלא מעניין אותה מי בעל המניות של חברה כזו או אחרת.

<ינון אלרועי: היא יודעת שהיא צריכה לבדוק אם יש תחלואה עודפת.

<אהרון דנציגר: אני תושב ערד כבר 52 שנה, משנת 1964.

<אהרון דנציגר: אני עובד ברותם 34 שנים.

<אהרון דנציגר: כ-30 שנה עבדתי במכרה בתור מפעיל, בתור אחד שכורה את הפוספט ודואג לכך שהפוספט הזה יגיע למפעל.

<אהרון דנציגר: אני מדבר מתוך הכרת העובדות בשטח.

<אהרון דנציגר: עבדתי עם מאות אנשים, גם עם אלה שעבדו בשנים שאני עבדתי, גם עם אלה שעבדו לפניי וסיימו 25,30 שנות עבודה במכרות, וגם עם אלה שממשיכים לעבוד היום, כולל הפנסיונרים שאנחנו נמצאים איתם היום בקשרים וסיימו את העבודה במכרה.

<אהרון דנציגר: אני לא צריך את ההוכחה או את הבדיקות או את הפיילוט כדי לדעת את העובדות.

<אהרון דנציגר: העובדות ידועות לי מתוך זה שאני נמצא, עבדתי במכרה במשך שנים ואני מכיר את האנשים שעבדו במכרה.

<אהרון דנציגר: כדי לאשש את העובדות האלו הפתרון היחיד זה לבצע פיילוט.

<אהרון דנציגר: הפיילוט ייתן לנו אינדיקציה אם הכרייה תהיה מסוכנת לבריאות או לא תהיה מסוכנת.

<אהרון דנציגר: אני וראש העיר מכירים 40 שנה, הוא יודע שאני הולך איתו כתף אל כתף ואעזור לו בכל מקום.

<אהרון דנציגר: אנחנו חלוקים רק בנקודה הזאת.

<שרית עוקד: אני נמצאת פה כתושבת ערד וכאימא של חייל.

<שרית עוקד: אני מייצגת 55 אלף מתושבי בקעת ערד, יהודים ובדואים, ועוד למעלה מ-10 אלפים חיילים.

<שרית עוקד: אני שולחת את הבן שלי לצבא בשביל שהוא ישמור על ביטחון המדינה.

<שרית עוקד: אני רוצה לשמוע באיזו טענה מבקשים ממני לסכן את החיים של הילדים שלי, זה הכל.

<שרית עוקד: אני מבקשת מכם, תשמרו על החיים שלי, של הילדים שלי, של השכנים שלי, של החיילים שנמצאים בבסיס נבטים שאתם הולכים לסכן גם אותם.

<יוסי וירצבורגר: כבוד היושב-ראש, הדוח שפרופסור סמט עשה הוזמן בהתחלה כי היו אמירות שכל נושא הפוספט הוא עם רדיואקטיביות.

<יוסי וירצבורגר: פרופסור סמט קבע חד וחלק שאין רדיואקטיביות.

<שרית עוקד: זה לא נכון.

<יוסי וירצבורגר: יש השפעה כמו כל מחצבה אחרת בישראל.

<יוסי וירצבורגר: היום מוסדות התכנון נמצאים לאחר 11 שנים שאמרו שאין עתודות חומרי גלם לבנייה, יוקר המחייה וכדומה.

<יוסי וירצבורגר: אם עכשיו אנחנו רוצים לתכנן משהו בישראל, אז ככה בינת יודעת לתכנן.

<יוסי וירצבורגר: אם עכשיו נגיד שלא מסמנים תא שטח אלא רק אחר כך, אז כל ההרחבות של תמ"א 14ב שצריכים להעביר לחומרי גלם לא יהיו.

<יוסי וירצבורגר: מה שאנחנו עושים זה תכנון לשטח הזה.

<יוסי וירצבורגר: אם עכשיו התכנון יגיד שאי אפשר, אז אי אפשר.

<יוסי וירצבורגר: אי אפשר לרתום את העגלה לפני הסוסים, להגיד מראש "אל תסמנו את זה, אל תעשו תסקיר", כי אז אין לנו יותר חומרי גלם במדינה.

תמר זנדברג: לא חייבים לאסוף את זה כך שכל האבק יזהם את כל האזור.

תמר זנדברג: זה יעלה לכם קצת יותר.

תמר זנדברג: אתם קיבלתם מספיק הטבות מהמדינה כדי שתוכלו לעמוד בזה.

<חגי לוין: משרד הביטחון התנגד.

<חגי לוין: סדרי העדיפויות שלנו כמדינה הם בין הביטחון הבריאותי של הציבור, לבין הכסף של קבוצה מאוד קטנה של אנשים.

<מיכאל גדלביץ: תראו, קרה פה דבר מאוד מאוד חמור.

<מיכאל גדלביץ: הגיעה לכאן פקידה בכירה ביותר בתחום התכנון במדינת ישראל וסיפרה לחברי הכנסת חלק מהאמת.

<מיכאל גדלביץ: מה לא סופר או מה לא הוצג לחברי הכנסת?

<מיכאל גדלביץ: לא הוצג לחברי הכנסת שהתסקיר הראשון היה הבסיס לכל מסמך המדיניות שסימן את שדה בריר כאופציה היחידה והראשונה.

<מיכאל גדלביץ: היה צריך להציג את הנתונים האלה.

<מיכאל גדלביץ: יש הרבה מאוד חלופות.

<מיכאל גדלביץ: מה שנעשה עכשיו זה לסמן את אזור שדה בריר כאילו אין אזורים אחרים, כאילו אין חלופות.

איתן כבל: אני הקשבתי רוב קשב לדיון החשוב הזה, היצרי הזה, לא בכדי.

איתן כבל: מתנגשות פה שתי תפישות מאוד מאוד ברורות.

איתן כבל: אני לא מלין על אלו ולא על אלו, אני רק מצר על חוסר היכולת להקשיב.

איתן כבל: זומנתם לכאן כדי לא להקשיב אחד לשני, שזה מרשים.

איתן כבל: אני רוצה לומר את עמדתי, לא רק את הדברים שלי.

איתן כבל: בענייני בריאות אני לא משחק עם אף אחד.

איתן כבל: אני אומר זאת לא כמומחה.

איתן כבל: אין בליבי דבר על אף אחד מהעובדים, על התחושות הקשות והאמירות הלא פשוטות שהם אומרים כאן.

איתן כבל: שאף אחד מאיתנו לא יתנשא על אף עובד כאן.

איתן כבל: זאת פרנסה, על כל המשתמע מכך, בוודאי בנגב.

איתן כבל: אני אומר זאת, וזה חזר כאן ונאמר על ידי כל מיני אנשים, שבריאות זה הדבר החשוב.

איתן כבל: לא תמיד, או ברוב המקרים לא היו לנו את הכלים בזמן אמת כדי לראות רחוק בכל הנוגע לבריאות.

איתן כבל: כל עוד לא סיימנו את הבדיקה, אף אחד, עם כל הכבוד, לא יבוא ויטיף או יודיע מה צריך לעשות, מה טוב לתושבי ערד או מה טוב לעובדים.

איתן כבל: גם אם יש רגע שבו העובד אומר שטוב לו, כשאין הוכחה שזה טוב לו, חובתנו לעשות את כל אשר נדרש כדי לעשות את הבדיקות.

איתן כבל: זה לא בא ממקום רע.

איתן כבל: זה לא פשוט שנושא כזה איחד כמעט כנסת שלמה.

איתן כבל: זה לא עניין של מה בכך.

איתן כבל: יש דברים שזו החובה שלנו.

איתן כבל: אף אחד לא יגיד על ראש עיריית ערד הנוכחי וקודמתו מה טוב לתושבים שלהם, כן או לא.

איתן כבל: יהיה תושב שאומר כך, יהיה תושב אחר שאומר אחרת.

איתן כבל: בסוף כל אחד נמצא בנקודה בה הוא עומד, משקיף על הדברים וקובע את עמדתו.

איתן כבל: לרוב חברי הכנסת, לא משנה קואליציה, אופוזיציה, ימין ושמאל, יש עמדה שאין לה דבר וחצי דבר עם העניין עצמו, אפילו רווחים פוליטיים אין לנו פה.

איתן כבל: אותי לא מעניינות כל הבדיקות שנעשו עד היום.

איתן כבל: הבדיקות שנעשו עד היום, משמעותם היא שאין לאף אחד או אחת אמון בכל הבדיקות האלו.

איתן כבל: זאת עובדה.

איתן כבל: אין לי מושג, אני לא מתיימר.

איתן כבל: אינני מתיימר להיות רופא או להיות מומחה למכרות או פגעי אוויר.

איתן כבל: הסיפור הזה של תסקיר חייב שייעשה, אני אומר את זה מנקודת המבט שלי.

איתן כבל: אי אפשר להמשיך שום תהליך עד שאחת ולתמיד לא יצא תסקיר מסודר.

איתן כבל: לא חייבים להסכים, אבל בסוף צריך למצוא את הגורם האובייקטיבי הזה.

איתן כבל: זה כל כך מגוחך, אני אומר לחבריי חברי הכנסת, ששנים הממשלה עוסקת בזה.

איתן כבל: זה לא תפקידה של ועדת הכלכלה, עם כל הכבוד הראוי לנו.

איתן כבל: דב וחבריי, זה היה צריך להיעשות.

איתן כבל: בסופו של עניין, שר הבריאות והשר להגנת הסביבה היו צריכים לשבת ולקבוע ביניהם.

איתן כבל: יש ויכוח לגיטימי, ויכוח נכון, אמיתי.

איתן כבל: כל עוד לא הוכח אחרת אני בצד של שר הבריאות.

איתן כבל: אני לא אומר כי אני חושב ששר הבריאות צודק, אין לי מושג, אבל הוא הסמכות נכון לרגע זה לקבוע בענייני בריאות.

איתן כבל: אם הוא השר שזו אחריותו לקבוע בענייני בריאות, אז אני הולך אחריו עד שיוכח אחרת.

איתן כבל: במקום שיש ספק אין ספק.

איתן כבל: אם יש משהו שקצת עשה לי ככה בתוך הראש טלטלה זה העניין שאת אומרת שאם תהיה רוח תופסק העבודה.

איתן כבל: פה שברת בעצם את כל המסד עליו ביקשת להציג, ואני יודע שאת אדם מאוד מאוד רציני ומאוד מקצועי.

איתן כבל: אם יש בעיה, כיווני הרוח לא מעניינים.

איתן כבל: אני אזמן את שר הבריאות, את השר להגנת הסביבה, יהיה אשר יהיה.

איתן כבל: ברגע זה זה כחלון.

איתן כבל: אנחנו ביחד עם שני המשרדים נקבע מי הוא הגוף האובייקטיבי.

איתן כבל: אם צריך, נבקש גם לבדוק בדיקה בחו"ל.

איתן כבל: אני עדיין לא יודע איך, מי, מה ולמה.

איתן כבל: זה יהיה כמו עם מה שעשינו בנושא המנהרות של הרכבת, שבא גוף חיצוני בלתי תלוי מהולנד שהגיש דוח ברור וחד משמעי.

איתן כבל: אני תובע שתיעשה בדיקה של העובדים, שינסו לאתר פיזית, לא במחשב, לא בתוכנה, לא אם הם מופיעים ברשימות של חולי הסרטן, כן או לא, כדי לראות את מצבם הבריאותי מאז ועד היום.

איתן כבל: אני לא אוותר על שני הדברים האלה.

איתן כבל: אני אתבע מהשרים פגישה בתוך 10 ימים לכל המאוחר.

איתן כבל: אנחנו נוציא את הסיכום בעקבות הפגישה הזאת.

איתן כבל: יותר לא יעסקו בזה אנשים מהצד הזה ואנשים מהצד הזה.

איתן כבל: אם לא יהיה גורם אובייקטיבי שיוכל לעסוק בזה, אף אחד לא תנוח דעתו.

<קריאה: מה קורה בינתיים?

איתן כבל: בשלב הזה ועדת הכלכלה קוראת לבינת שוורץ ולראשי התכנון לעצור כל התקדמות בתהליך הזה.

איתן כבל: איננו נדרשים כדי לדעת את הזווית של המכרה במקום זה או זה.

איתן כבל: הנקודה ידועה, היא מוכרת.

איתן כבל: הבעייתיות ידועה.

איתן כבל: אם נעשה את הדברים כמו שצריך, אין סיבה שתוך 3 חודשים לכל היתר לא יונח תסקיר אובייקטיבי על השולחן.

איתן כבל: אני מתכוון להיאבק בעניין הזה בכל כוחי, כי הצדק הוא אצל אלה ואצל אלה.

איתן כבל: היתרון היפה פה זה שכולם צודקים, אבל מה לעשות שצריך לקבל החלטה של צדק אחד משותף.

איתן כבל: תודה רבה לכם, הישיבה נעולה.